‘n Afrikaanse gedig deur my dogter – Abrie dink hardop
7 Nov 2019 8 Nov 2019 • Abrie Joubert
English friends at the end of this post in blue, is a short summary of what this is about. And it is not about keeping the bloodline pure. An ironic title to an Afrikaans poem
En jou woorde vleg deur die voue van my verstand.
Dit syfer oor en oor deur die draaitjies van my denke.
Dit deurdrenk al die maniere hoe ek kyk na jou.
Dat daar mense is wat
aan jou moet verduidelik hoe hierdie werk?
Jy blameer dit op die feit dat jy “so” grootgemaak is,
en natuurlik op die kerk.
As ek in my akademiese klasse sit
en luister na die akademiese werk
wat gegrond is op akademiese navorsing,
wonder ek oor die logika van jou argument.
My hart bloei woede
dit breek – weer,
want in alle eerlikheid
En ek sal my aande opoffer
deur te verduidelik, weer,
hoekom nie meer nie.
Ek hoop dat jy eendag van jou ouers se verdraaide waarhede sal wegkyk en
as jy hoor hoe jou kinders verstaan
wat jy weier om te aanvaar.
Gedig nr. 50 in Jaargang 50
‘n Paar weke terug bel ‘n opgewonde Irisna en lig my in dat die Afrikaans-Nederlandse departement haar genooi het, om die bekendstelling van die digbundel Penseel by te woon aangesien een van haar gedigte ingesluit is. Penseel is ‘n projek van die Afrikaanse departement by Stellenbosch waarin studente van die fakulteit genooi word om gedigte voor te lê. By die bekendstelling is ‘n protea aan haar oorhandig en sy het op haar beurt ‘n breë glimlag oorhandig!
Hierdie beteken baie vir haar menswees en ek is baie trots op haar. Trots dat die gedig ingesluit is ja, maar veral trots op haar denke oor die lewe. Voordat dit ‘n gedig geword het, het sy my vertel van die gesprek wat sy met ‘n mede-student gehad het. Hy regverdig sy rassistiese ingesteldheid. Met haar toestemming (wat sy al ‘n paar weke terug gegee het) plaas ek nou die gedig.
Vuurvliegie skryf gister oor uiteenlopende sienings wat my herinner het aan Suid Afrikaners met uiteenlopende politeke sienings wat die All Blacks ondersteun (maar weier om die Springbokke te ondersteun). Gaan lees gerus haar uitstekende skrywe waar ek kommentaar gelewer het oor hierdie All Black onsinnigheid.
Maar Irisna se gedig het egter nie hierdie kontroversie nodig om dit bekend te stel nie. Ek wens eintlik dat ek nie haar pa was nie sodat ek ‘n onbevooroordeelde opinie daaroor kon gee. ‘n Resensie deur my sal soos ‘n liefdes ode klink, nogtans waag ek om te beweer dit is puik – ek kan nie so skryf nie.
Ek is ook grootgemaak soos die seun wat my dogter se hart woede laat bloei. Op universiteit het ek vir die eerste keer verstaan wie Christus is. Dit het o.a. my denke oor mense verander. My pa het beweer ek is gebreinspoel. Ek het vir my pa gesê ek is gehartspoel.
Weens vergrype is daar baie verkeerd in die huidige politieke bestel – nie wat Nelson Mandela in gedagte gehad het nie, maar dit beteken nie vir een oomblik dat rassisme regverdig kan word nie. Rassie se “waagstuk” met Siya (wat in die wêreldbeker teruggekom het na ‘n besering) moet verstaan word in die konteks van nasiebou en op die langtermyn is dit goed vir die land en rugby.
Met tekse soos die een hieronder kan ek nie verstaan hoe die kerk op ‘n stadium apartheid kon regverdig nie.
Dit maak nie saak of iemand Jood of Griek, slaaf of vry, man of vrou is nie: in Christus Jesus is julle almal één. En as julle aan Christus behoort, is julle ook nakomelinge van Abraham en erfgename kragtens die belofte van God. Gal. 3: 28
This is a poem by my daughter which has been included in an anthology of poems. It was written due to a conversation she had with a fellow student with racist views. The inclusion means a lot for her and yes of course I am proud of her, but I am more proud regarding her attitude on life. It also reminded me that I accepted other races when I was a student, which led to my father claiming that I had been brainwashed.
She concludes the poem in the following way (and yes a lot goes missing via my translation):
I hope that one day you will look away from your parents’ twisted truths and
when you realize your children understand
what you refuse to accept.
Posted in Afrikaans, ingrype in my lewe, SelfondersoekBookmark the permalink.
34 thoughts on “‘n Afrikaanse gedig deur my dogter”
7 Nov 2019 om 7:04 vm
Dis ‘n baie diep gedig, vol waarheid! Dit verdien ‘n plek in die digbundel. Baie geluk Abrie, jy kan trots wees op jou pragtige dogter wat alreeds soveel insig in die lewe het. Welgedaan!
8 Nov 2019 om 9:22 nm
Baie dankie Dina. Deesdae wil dit voorom of daar ‘n vermenigvuldiging van idees en denke is . ek is danbaar dat sy vashou aan wat vir haar reg is.
7 Nov 2019 om 7:28 vm
Dis regtig ‘n pragtige gedig.
Dis regtig ware woorde.
Sy mag regtig trots wees.
Jy mag regtig baie trots wees.
Net gisteraand het ek in Handelinge gelees waar God vir Petrus gewys het dat ook nie-Jode nou Sy kinders mag wees. Wat ek as rein verklaar het, mag niemand onrein verklaar nie. Weet jy hoe dankbaar is ék daaroor, want anders sou dit ook nie vir my beskore wees nie.
8 Nov 2019 om 9:35 nm
Dit is so waar daar s ‘mn teologiese splintergroep – die Wit Teologie – wat beweer anderkleuriges gaan nie hemel toe nie en dat die blankes in Suid-Afrika ‘n sgenaamde verlores tam vam Isreal is wat hiulle aan die Suidpunt van Afrika kom vestig het. Hoe tragies verwronge (wat feite aanbetref maar ook wat kontra dit waaroor die Bybel gaan – liefde).
Jy is reg ,ons is nie Jode nie en dus heidene. As dit nie vir Christus se verlossingswerk was nie is ons almal verlore. Danksy Chirstus kan daar ‘n Toortsie wees wat skyn en kan Abrie Christus se lig saam met almal beleef wat in Christus een is.
Toe sing hulle ‘n nuwe lied:
“U is waardig om die boek te neem en die seëls daarvan oop te maak omdat U geslag is en met u bloed mense vir God losgekoop het uit elke stam en taal en volk en nasie. (Openbaring 5:9)
8 Nov 2019 om 10:27 nm
7 Nov 2019 om 7:37 vm
Jou meisiekind kan dig! Mag sy nooit ophou om in haar moedertaal te skryf nie…
8 Nov 2019 om 9:36 nm
Ek glo sy sal aanhou. Sy het 3 gedigte voorgele waarvan een ingesluit.
7 Nov 2019 om 8:12 vm
“Trots op haar denke oor die lewe” en “gehartspoelde” ouers is wat ons met mekaar deel oor onse dogters wat so oopkop en wys lewe. Dra asseblief my gelukwense aan Irisna oor. Haar menswees en denke gee my toekomshoop.
ns. Dankie vir die verwysing na my gekrabbel. Groetnis.
8 Nov 2019 om 9:49 nm
Mens kan net dankbaar wees. Irisna het my juis gewhatsapp n.a.v. de gedig en dat sy dankbaar is dir die rigtings wat ons aangedui het want nou kan sy werklik sien!
7 Nov 2019 om 8:32 vm
Congratulations Irisna, this poem is beautifully expressed and deserves wider exposure! Dit is wonderlik dat jong mense so dink: in hulle is ons hoop vir die toekoms in hierdie land.
8 Nov 2019 om 9:51 nm
Irisna appreciate these comments Anne. Thank you very much
7 Nov 2019 om 8:49 vm
Baie geluk Abrie en Irisna! Waarlik ‘n pragtige gedig!
Dankie Aletta waardeer jou opmerkings
8 Nov 2019 om 10:07 nm
7 Nov 2019 om 9:48 vm
Dis ‘n ongelooflike goeie gedig en ek wens Irisna van harte geluk met haar prestasie. Maar ek wil ook dankie sê dat julle as ouers vir haar gewys het Wie en wat die waarheid is…..
8 Nov 2019 om 9:54 nm
Dankie Woordnoot. Irisna het my juis gewhatsapp n.a.v. de gedig dat sy dankbaar is dir die rigtings wat ons aangedui het want nou kan sy werklik sien!
7 Nov 2019 om 10:08 vm
Jy kan opreg trots wees Abrie. Ons mag nog baie van haar in die toekoms hoor 😊
8 Nov 2019 om 9:56 nm
Sy het 3 gedigte voorgele waarvan een ingesluit. Ek go dit sal haar inspireer om nog baie te skryf (en daar is minstens nog 2 wat ek kan insluit 🙂 )
7 Nov 2019 om 11:03 vm
Baie geluk met jou prestasie, Irisna. Dis ‘n voorreg om sulke nugtere denke in ‘n vars jong stem te hoor. Suid-Afrika se jongmense maak ons trots.
8 Nov 2019 om 9:57 nm
Dankie Hester. Ek is bly dat sy haar sienings kan handhaaf in die kookpot waarin sy haar bevind
8 Nov 2019 om 9:52 nm
7 Nov 2019 om 2:24 nm
Bij geboorte krijg je van alles mee van ouders, grootouders en verder.
Tijdens de opvoeding even opvoeders, verzorgers en ouders ook weer veel mee.
Maar volwassen bepaal je helemaal zelf of je een goed of slecht mens ben.
Sommigen vergeten wat zij van hun ouder meekregen.
Sommigen vergeten wat de opvoeders en verzorgers mee gaven.
Sommigen verschuilen zich achter van alles.
Of je een goed mens bent bepaal je uiteindelijk zelf ….
Mooi blog, mooi gedicht.
8 Nov 2019 om 10:01 nm
Vele dank Rob. Naar aanleiding van opmerkingen, vertelde ik mijn dochter dat ze internationaal aan het lezen is 😉
7 Nov 2019 om 2:38 nm
Abrie, I love that you included the info for us at the end of your post. Congratulations to your beautiful daughter for her compassion and open-mindedness, and of course for being published. You should be (and clearly are) very proud. I fear though that your post title will mislead those who don’t bother to read and understand it into thinking that you support racism. Maybe change it a bit???
7 Nov 2019 om 3:17 nm
I hear what you are saying. That is actually the title op her poem. An English title for an Afrikaans poem extending the irony of the content matter.
7 Nov 2019 om 4:46 nm
Ah, that makes sense then Abrie. I just hope no one perceives that you support “keeping the bloodline pure”. Here in the US there are those who (sadly) support that position
8 Nov 2019 om 10:04 nm
Hi Tina I changed it this morning I trust that the title would not have been misleading (or that people know me well enough to know that is not mt viewpoint)
8 Nov 2019 om 10:12 nm
I agree wholeheartedly that anyone who knows or follows you would surely know better. It’s the outliers who would worry me. Thanks for changing it Abrie, you are a prince
8 Nov 2019 om 12:24 vm
Thanks for sharing. Well done by her (and you).
8 Nov 2019 om 10:05 nm
Thank you Nesfelicio really appreciate your remark.
8 Nov 2019 om 3:52 vm
Wys net weer my hoop vir Suid-Afrika is nie misplaas nie. Jy mag maar rond loop met n uitgestote bors, Abrie; jy het jou goed van jou ouer-taak gekwyt.
Baie dankie Dries. Ja herdie maar my bors groter as my maag 🙂
13 Nov 2019 om 7:04 nm
Regtig baie baie goed en baie spesiaal